Om die tafel langs die stoof | Leon von Moltke se blog
« Sportsakke ook alleen op ‘n Sondagaand
Om die tafel langs die stoof
20/09/2010 deur leonvonmoltke
Ellis de Luxe koolstoof
Langs die stoof met die knetterende houtjies rooi deur die “tronkdeurtjie” en die klik-klak soos die yster warm word. Ons sit en gesels langs die tafel onder die flou liggie waarin ‘n mot om en om klatervlieg. Die glase rooiwyn is al vingergevat en die leë bakke eetgoed is eenkant geskuif op die groot kombuistafel.
Ons praat en wonder oor vooroordele en wonder of mense die lyne wat hulle woorde trek verstaan, besef hoe die woorde wat hulle iewers in ‘n bos fluister later penne in hulle vriende se harte slaan.
Dan kyk ek alleen op uit my dag(nag)droom, maak die stoof vol, skink nog ‘n glas wyn en lees verder aan die soveelste Breyten-boek.
Posted in Uncategorized | Tagged koolstoof, Leon von Moltke | 7 Kommentaar
op 20/09/2010 at 6:46 nm | Antwoord corina
Op my oupa se plaas was daar ‘n Aga waarom ‘n mens so lekker gekuier het in die winter. In hierdie koue dae mis ek dit verskriklik baie – dit skep ‘n kuierhoekie in enige huis en sou nou beslis baie welkom gewees het!
op 22/09/2010 at 9:00 vm | Antwoord Krokodil
Het julle ook jaffels in die koolstoof se oopvuur gemaak? Ek wil rerig weer ‘n jaffel eet.
op 29/09/2010 at 7:26 vm Krokodil
Ek het toe ‘n jaffel gekry, maar die persoon wat die kerrie-maalvleis gemaak het, het te veel steranys ingesit. So, daar sal maar weer probeer moet word.
op 20/09/2010 at 7:05 nm | Antwoord leonvonmoltke
Ons is besig om te braai hier aan ons kant! Kannie wag vir ‘n bietjie reen nie.
op 20/09/2010 at 8:48 nm | Antwoord Krokodil
…en later die donker geritsel van nagtaalnagtegale
sodat ons verhale vir mekaar kon vertel
van vestings en engele met boomsingertjies in snuifblikkies
van paddakonings in die vleie…
(Breyten Breytenbach, September 2010)
op 21/09/2010 at 7:06 vm | Antwoord leonvonmoltke
Hy is darem maar ‘n woordmeester!
op 04/10/2010 at 2:52 nm | Antwoord seegogga